"Прически и грижи".
Езеро по изгрев - идеалното място да намериш покой и да размишляваш.
НАРЪЧНИК НА БИЙГЪЛА СКАУТ
Снупи, какво те притеснява?
Чудиш се коя значка да спечелите с отряда?
Я да погледна.
Тази става - "Значка за грижовност".
"Покажи на каква любов и внимание си способен и поглези бийгъла."
Вече ще се насладя на покоя.
Не ми обръщай внимание. Гледам да вместя ранна репетиция.
Майко мила.
Добро утро. Спах като къпана!
Безпогрешно познавам крясък на човек с чорлава коса.
За пръв път виждам толкова тежък случай.
Не издържам. Не стига, че нямаме телевизия, ами сега и това!
Не е чак толкова страшно.
Но ако ще ти олекне, мога да те среша.
Има ли напредък?
"Първата ти и най-важна задача е
да се погрижиш четириногият ти приятел да е нахранен.
Добре нахраненият бийгъл е щастлив бийгъл."
За такава заплетена коса спасението е издухване.
Давай.
Повече мощност!
Още мощност!
Има само две степени.
По-добре ли е вече?
Да мислим позитивно. Не е по-зле.
"Целта е бийгълът да е спокоен и доволен.
Тоалетът е важен. Включва козината на главата и тялото.
И ноктите.
Не пропускай и зъбите.
Но грижата за бийгъла няма да мине без баня с много пяна.
Кучетата умират за нея!"
Опита ли с друга четка?
- Опита ли със студена струя? - А с гореща?
- Защо не скочиш в езерото? - А защо ти не скочиш?
Предложението беше добронамерено.
Всъщност идеята си я бива.
Благодаря, мой сладък Бабу!
Не съм нейният сладък Бабу.
Сбогом, заплетена коса.
Как така е твърде бурно за плуване?
Дори природата заговорничи срещу мен.
Сали, забелязах, че имаш проблем.
Ела с мен, знам как да помогна.
Намерих този сандък с костюми.
Може да има нещо подходящо.
Пробвай това.
Достолепно е!
Възражението се приема.
Пробвай тази.
Създава погрешно впечатление, че съм забавна.
Май няма да стане с перука.
С това на главата трябва да ида на родео.
Нищо не помага!
И ти ли се криеш, Снупи?
- Знаех си, че ще те намеря тук. Как си? - Познай.
Честно, не разбирам какво толкова. Заплетена коса, голяма работа!
Лагерът скоро ще свърши, жалко е да пилееш така деня.
Лесно ти е на теб - твоята коса не е сплъстена.
Вярно е, но погледни я.
Оформена е от шапката.
Смей се, не се сърдя.
Да изчезваме от тук и да правим нещо весело.
"Ставаш ли за бийгъл скаут? Ориентиране сред природата.
За да станеш скаут, се научи да следваш маршрути.
За целта се ориентирай по околната среда."
Къде ти е картата? Как разбираш накъде да вървим?
"За да се ориентираш, качи се нависоко."
Не предпочиташ ли нещо по-високо?
"И вятърът подсказва."
Най-сетне почивка! Умирам от жажда!
"Ако друго не помага, направи си компас -
с вода, листо и игла."
Намагнетизирай иглата.
"Бийгълът скаут разчита на ума, но и на носа си.
Така намира точно каквото търси."
Снупи, подценихме те.
Да не надуши съкровище?
Великият скаутски лидер и отрядът му търсят къде да забият флага си.
Питал ли си се какво ли е да имаш нормално куче?
- Просто да си седи или да се търкаля. - Постоянно се питам.
"Треска за злато".
Ура! Започва ежегодното търсене на злато!
Какво е това?
Отрядните скриват из лагера боядисани в златно камъни.
Победител е отборът, който намери най-много.
- Като търсене на великденски яйца? - Там няма победител.
Така говори човек, който не е печелил.
Ела в моя отбор и ще ти осигуря цялото злато на света.
Имам работеща златотърсаческа система.
И аз - виждаш злато, прибираш го.
Не мога да повярвам, че няма да участваш.
Не ме мисли. Имам книга за Клондайк и искам да я прочета.
- За какво? - За Клондайк.
Треската за злато от 90-те г. на 19 век в Аляска и Юкон.
Какъв кон? И откъде се взе кон в цялата работа?
"Никой не очаквал, но първото злато, открито в Клондайк,
разпалило въображението и страстите на златотърсачите
и десетки хиляди тръгнали натам."
Изключително!
Няма да намериш злато на лист хартия.
Това е карта на лагера и околността. Разделих я на участъци.
Ще търсим по квадранти и ще ги отмятаме.
Подозрително прилича на домашно.
Не мога да не отбележа, че играем "Треска за злато".
- А не "Лентяйстване". - Спокойно.
Знам къде ще е всичкото злато.
Отрядните го крият на едни и същи места.
В кухи дънери или под купове съчки.
Звучи ми като измама.
Бих го нарекла "предимство в играта".
Яйцата само шоколадови ли са, или има и желирани?
А шоколадови с кремче в средата? Те са ми любимите!
Нали ти казах, че не търсим великденски яйца, а злато?
Като онези шоколадови монети в златист станиол. И тях ги обичам!
"Щом се разчуло, че в ненаселените земи има злато,
златотърсачи от континента започнали да умуват как да забогатеят."
И ето! Скривалище номер едно, старо и надеждно.
- Какво става? - Отрядните явно са сменили мястото.
Как смеят да правят търсенето трудно?
"Търсачите завиждали на вече забогателите.
Било положено началото на т. нар. "златна треска".
Засега системата ти не дава резултат.
Не е вярно - показва ни къде няма злато.
И аз мога да ти кажа къде няма - в ръцете ни.
Мисля, че вече всичко разбрах.
Планът е да разменим златните камъни за шоколад ли?
- Майко мила. - Шоколадът със сигурност е в играта.
Добре, какво става тук?
Държа да получа обяснение!
Не може след толкова години да сменяш мястото на златото.
Изобщо не е забавно.
А не е ли по-забавно, ако...
Стига приказки, търси!
Провери в онзи бодлив храст.
И тук е пълно с бодли!
"Златната треска пленила и ум, и въображение.
Приятели се обръщали срещу приятели.
Положението ставало трагично."
- Не намерихме нищо. - И ние така.
Как може системата ми да се издъни!
Ако това те успокоява, не съм очаквала нищо друго.
Радвам се, че приключихме.
"Имало и късметлии,
но като цяло златната треска била време на отчаяние,
рухнали мечти, скарани приятели и опразнени джобове."
Не мога да повярвам.
- Марси е победителка! - Така ли?
Може би истината е в книгите.
И така да е, не е редно да задържа камъните.
Да си разделим наградата?
- А каква е въпросната награда? - Мисля, че е лента.
Лента ли?
- Тя не се дели. - Избирам камъните.
Най-тъпото търсене на великденски яйца!
ПО КОМИКСА НА ЧАРЛС М. ШУЛЦ
Превод на субтитрите Анна Делчева
ОБИЧАМЕ ТЕ, СПАРКИ.